**კვესეთის ს/სადგურთან, ნატრიუმის მზა ჰიპოქლორიდზე დაფუძნებული საქლორატოროს მოწყობის ტექნიკური დავალება**

კოჯორში, შპს „ჯორჯიან უოთერ ენდ ფაუერის“ საკუთრებაში არსებული 1000მ3 და 600მ3 რეზერვუარებიდან, წყლით მომარაგება ხორციელდება კოჯორის, კიკეთისა და კვესეთი-ბეთანიის მოსახლეობის მიმართულებით. რეზეზრვუარებში ჩარღვრილი წყლის ქლორის შემცველობა **0,4 მგ/ლიტრზეა**, რაც ახლოს მდებარე დასახლებული არეალისთვის ნორმის ფარგლებშია, ხოლო დაშორებული პუნქტებისთვის კი, როგორიცაა ბეთანია და კვესეთი, ზაფხულის ცხელ დღეებში ნულს უტოლდება. აღნიშნულიდან გამომდინარე GWP კვესეთის ს/სადგურის ტერიტორიაზე გეგმავს მოაწყოს შენობა, რომელშიც ამ ტექნიკური დავალების შესაბამისად უნდა განთავსდეს მზა ჰიპოქლორიდზე მომუშავე საქლორატორო, რომელმაც უნდა უზრუნველყოს ბეთანიის და კვესეთის მიმართულების ხაზებში ქლორის დამატება **0-დან 0,5 მგ/ლ.-ჩათვლით** დიაპაზონში. დასაქლორი წყლის საშუალო ხარჯი ბეთანიის მიმართულებაში იქნება 70 მ3/სთ. ხოლო კვესეთის მიმართულებაში კი- 80 მ3/სთ. ჰიპოქლორიდის მილში ჩაშვების წერტილში წნევა შეადგენს 6 ბარს. ორივე ხაზში ქლორის რაოდენობის ანალიზი უნდა განხორციელდეს ჰიპოქლორიდის ჩაშვების წერტილიდან რამოდენიმე მეტრში. რაც შეეხება ბეთანიისა და კვესეთის მოსახლეობაში ნარჩენი ქლორის რაოდენობას კი, იგი უნდა შეადგენდეს მინიმუმ **0,3 მგ/ლ.**

დოზირების ტუმბოების მართვა უნდა განხორციელდეს ბეთანიისა და კვესეთის მიმწოდ დ-250 მმ-იან მილდენებზე დამონტაჟებული ხარჯმზომებიდან მიღებული 4-20 მა ანალოგური სიგნალის მეშვეობით ცალკ-ცალკე, ხოლო კონტროლი წყალში ნარჩენ ქლორზე უნდა განხორციელდეს „ხაკი“-ს ან „კრონე“-ს ბრენდის ანალიზატორის საშუალებით. რომელიც თავის მხრივ მოახდენს რეაგირებას და კორექტირება სატუმბო დოზატორის საჭირო დოზით რეგულირებაზე.

ასევე გასათვალისწინებელია, რომ საქლორატოროს უნდა გააჩნდეს ტექნოლოგიური ციკლის დისტანციური მართვის და ავტომატურ რეჟიმში მუშაობის შესაძლებლობები. წარმოდგენილი წინადადებების განხილვისას უპირატესობა მიენიჭება იმ პროექტს, სადაც

ტექნოლოგიურ ციკლში გამოყენებულ მოწყობილობებს ექნება ევროკავშირის ქვეყნებში გამოყენების აკრედიტაცია. ობიექტის მიღება-ჩაბარება უნდა მოხდეს 72 საათიანი ტესტირების დამაკმაყოფილებლად ჩატარების შემდეგ.

ტექნიკურ დავალებას თან ერთვის ს/სადგურის ტერიტორიის სიტუაციური გეგმა სადაც დატანილია არსებული მილსადენები და არსებული ს/სადგურის შენობა.

დანართი N2 - სიტუაციური სქემა

დანართი N3 - სიტუაციური გეგმა

დისტანციური მართვის სისტემის აღწერა:

დისტანციური მართვის სისტემის (SCADA) ცენტრალურ კვაძს წარმოადგენს მართვის კარადა, რომელშიც დამონტაჟებულია საწარმოო PLC და GSM-GPRS გადამცემი მოდემი. მასში დაწერილმა პროგრამებმა უნდა უზრუნვლყონ სისტემის მართვა ავტომატურ რეჟიმში, ინფორმაციის გადაცემა ცენტრალურ სადისპეჩეროში, სწორი დისპეჩერიზაციისათვის და სისტემის შემდგომი მართვისათვის. კარადაზე უნდა იყოს დამონტაჟებული ფერადი სენსორული ეკრანი (color touch screen) ადგილზე მართვისათვის.